Михаил Иванов
Пробуждение
Стихотворения и поэмы
Уһуктуу

* * *

© Михаил Иванов, текст, 2025

© Юрий Щербаков, перевод, 2025

© Союз писателей России, 2025

© Анна Головина, Верстка, 2025

Тиийиэм этэ

Ханна сүттэ мин Чуонам,
Күлүмүрдүү устубат?
Тоҕо суоҕуй Туой Хайам,
Көстөөх сиртэн көстүбэт?

Дойдум баара буоллар ньии
Дьоһун буолуо этэ дии,
Кэлиэм этэ биирдэ мин
Ахтылҕаммын сүгэммин.

Көрсүөм этэ бар дьоммун
Сэһэргэһэн чэпчээри,
Алгыс тылын ыламмын
Иҥэринэн илдьээри.

Тахсыам этэ үрдүккэ:
Түүлбэр көстөр Хайаҕа,
Ойдом турар күөх бэскэ
Оҕо сааспын ахтыһа.

Киириэм этэ тиэтэйэн
Чуонам уутун иһээри,
Сүүрүк лыҥкыр ырыатын,
Сүрэхпинэн истээри.

Сүүрүөм этэ кырдалга
Силбик сиигин силэйэн,
Кыырай тэбиэм кылыйа
Кулан кэммин эргитэн.

Тиийиэм этэ тэринэн
Төрүт дьонум өтөҕөр,
Сиэри – туому тутуһан
Сүгүрүйүөм төрүппэр…

Приехал бы

Куда пропала ты, моя Чуона?
Серебряный поток – теперь ручей.
Туой-Хая, пришёл к тебе с поклоном.
Но где же ты, село души моей?

Не ждёшь меня сегодня, словно прежде,
В далёкие прекрасные года,
Когда сюда стремился я в надежде:
Душой согреюсь – и пройдёт беда.

Где вы теперь, мои односельчане,
Лечившие сердечной добротой
Нежданные напасти и печали,
Рождённые бесцельной суетой?

Припасть бы к той сосне на крутосклоне
Не в сновиденьях, а при свете дня!
И детство босоногое догонит,
Мальчишкой снова сделает меня!

Сбежать бы вниз – к приветливой Чуоне,
Свидетельнице тех далёких дней,
Когда пил воду из её ладоней,
И ничего на свете нет вкусней!

Босые ноги в заповедных росах
Опять бы искупать в былом селе.
Сегодня память – мой незримый посох
В путях-дорогах по родной земле.

Приехал бы, да некуда… Гнездовье
Лихой судьбой разорено дотла.
Но родина немеркнущей любовью
К моей душе навеки приросла…

Эргэ дьыллыын арахсар түүҥҥэ

Эргэ дьыллыын арахсар түүҥҥэ
Тоҕо курус санаа киирэрий?
Сулустар уоттарын халлааҥҥа
Санньыар былыта кууһарый?

Эргэ дьыллыын арахсар түүҥҥэ
Атаарбыт эбиппин биир сылбын.
Көрөбүн тумарык быыһынан
Олоҕум уҥуоргу кытылын.

Эргэ дьыллыын арахсар түүҥҥэ
Мин үөрүүм, хомолтом барсаллар.
Кинилэр хайдахтаах да кэмҥэ
Олоҕум сорҕото буолаллар.

Эргэ дьыллыын арахсар түүҥҥэ
Ситиһиим, сыыстарыым мусталлар.
Ааспыты анаарар түгэҥҥэ
Алҕастар санаабын аймыыллар.

Эргэ дьыллыын арахсар түүҥҥэ
Эриэккэс иэйиилэр кэлэллэр.
Куһаҕан тимирэр үөдэҥҥэ,
Үчүгэй үрдүккэ күөрэйэр.

Эргэ дьыллыын арахсар түүҥҥэ
Саҥа хаар ааспыты бүрүйэр.
Араҥас сулуһум үөһэттэн
Аартыкпын сырдата чаҕыллар.

Когда прощаюсь со старым годом

Уходит старый год – приходит грусть,
И от неё избавишься едва ли.
А небосвод вечерний будто пуст —
Закрыты звёзды облаком печали.

Уходит старый год, и мне дано,
В грядущее неведомое веря,
Увидеть сквозь тумана полотно
И близкий, и далёкий новый берег.

Уходит старый год, а было в нём
И радостей, и горестей немало.
Но ни за что с любым минувшим днём
Я не расстанусь там, за перевалом.

Уходит старый год, а в новый год,
Как спутница моя войти готовясь,
Тяжёлый груз ошибок и забот
Нести с собою заставляет совесть.

«Уходит старый год, – твердит она, —
Но не гордись осиленным итогом.
Грядущим достиженьям – грош цена,
Коль злобу не оставишь за порогом!»

Уходит старый год – и ни следа
Пока что нет на снежном покрывале.
Скажи мне, путеводная звезда,
В конце дороги мы или в начале?

Күүтэбин көрсүһэр чааспытын

Өйдүүбүн, биир сайын ыраахтан —
Аан бастаан эйигин көрбүппүн,

Кыталык дьүөрэтэ таһааҕын —
Кэрэхсии одуулаан турбуппун.

Сүрэхпэр умсулҕан иэйиитин
Сахпыта арылхай хараҕыҥ,

Санньылҕан санаабын сырдатан
Суһумнуу оонньуура суһуоҕуҥ.

Эриирдээх, эндирдээх айантан
Элэйэр – сылайар кэмнэрбэр

Умайар сулуһум буолаҥҥын
Угуйа тыгарыҥ иннибэр.

Ыраата барбыккын сайыһан,
Тэбилик тирэҕим сүппүтэ,

Тумарык мөссүөҥҥүн суурайан,
Тулабар үрүҥ күн өспүтэ.

Дьыл-хонук аастаҕын аайытын
Эйиэхэ тардыһыым күүһүрэр,

Тапталтан талбаара тааламмын
Күүтэбин көрсүһэр чааспытын.

Жду встречи час

Любимая, то памятное лето
С тобою встречей для меня согрето.

Я пригвождён был к месту жарким взглядом,
И ничего на свете мне не надо,

Только б всегда глаза моей любимой
Рождали вдруг восторг неизъяснимый!

Только бы косы девичьи струились,
Моей душе оказывая милость!

Только б звездой заветною сияла
Ты для меня на трудных перевалах,

Одолевать их в жизни помогая!
Куда же ты пропала, дорогая?

Уехала нежданно без возврата…
Душа, что прежде так была крылата,

Блуждает в нескончаемом тумане,
Который обязательно обманет.

Мучительное и святое бремя
Любви моей несу я через время,

Мечтая страстно о великом чуде…
Жду встречи час, что непременно будет!

Саха балаҕана

Саханы Саха омук дэппит —
Туруорбах балаҕаны көрөбүн,
Халадаай ырбаахытын кэппит
Саха эмээхсинигэр холуубун.

Саха мааны эмээхсининии
Ыалдьыты сүрдээҕин кэтэһэр,
Баарынан-суоҕунан маанылыа —
Ол онтон дуоһуйан мичийэр.

Киһиэхэ эрэлин бэлиэтэ —
Хаһан да хатаммат халҕана,
Көмүлүөк аал уотун күлүмэ —
Сылаас сыһыанын сыдьаайа.

Саха балаҕана барахсан —
Аас-туор аргыарын кыйдыаҕа,
Сылайбыт-элэйбит айанньыт
Сынньаныа, сылаатын таһаарыа.

Кыһыҥҥы бытархан тымныыга
Тоҥмуту сылааһа ириэрэр,
Сайыҥҥы сыралҕан куйааска
Сөрүүн салгына имэрийэр.

Килэйэн-халайан дьэндэйбит
Күндү дыбарыас да буолбатар,
Хас саха сүрэҕин мэлдьитин
Иһирэх өйдөбүл манньытар.

Төһөлөөх элбэх үтүө дьон
Балаҕантан куорсун анньынан
Бар дьонун аатырдар аналлаах
Үрдүккэ көппүтэ буолуоҕай?

Саха сылаас балаҕаныгар
Баараҕай бокулуон уурабын,
Омугу омук гыммыт үтүөҕэр
Сахалыы махталбын этэбин.

Якутская избушка

Жил Саха-трудяга без дворцов.
Колыбель народа вековая —
Кажется, что выйдет на крыльцо
Из неё в старинном халадае[1]

Бабушка моя… Её судьба —
Как судьба простых якутов дома:
Приютить готова всех изба
И друзей, и вовсе незнакомых.

Заходи любой на огонёк —
Нет замков внутри и нет снаружи!
Отогреет душу камелёк
И оборонит от лютой стужи!

Неказистая, а сколь тепла
В той избушке, что зовётся клетью!
Сколько же она людей спасла
От беды и смерти в лихолетье!

Для неё всегда служить добру —
Самая великая награда:
Выстоять в морозы, а в жару
Подарить заветную прохладу!

Не красоты терема-дворца,
А в избе заветные минуты
Сохраняют навсегда сердца
В благодарной памяти якутов!

Сколько их шагнуло за порог,
Избяным напутствием хранимы!
Не осилить множества дорог
Без духовной помощи незримой!

Сколько песен мой народ поёт
Об избе, что стала отчим кровом!
А сегодня просится в полёт
И моё восторженное слово!

Дьүкээбил дьиримин сөхпүтүм

Ардахтаах сиппэрэҥ күннэргэ
Анаабыр сиригэр кэлбитим,
Дьыбардаах күһүҥҥү киэһэҕэ
Дьүкээбил дьиримин сөхпүтүм.

Дьүкээбил уоттара умайан
Сулустар дьиэрэҥкэй тэптилэр,
Халлааммыт сабыыта арыллан
Көстөллөр тааллыбат дьиктилэр.

Дьүкээбил аллараа налыйан
Таптал Хайатын кууспалаата,
Сымнаҕас солколуу долгуйан
Суһумнуу, тэлимнии оонньоото.

Анаабыр сүүрүгэр суунаары
Таһымныыр чүөмпэҕэ умуста,
Уон араас өҥүнэн күлүмнээн
Уонна дьэ олуһун тубуста.

Бу маннык эриэккэс көстүүттэн
Уйулҕам олуһун долгуйда,
Мин санаам дьэрэкээн өҥнөнөн
Муҥутуур үрдүккэ күөрэйдэ.

Любовался северным сияньем

Я прилетел в осенний Анабар
В морозный и неповторимый вечер.
Необорима власть природных чар —
Сиянием небес был сразу встречен!

Не видел грандиозней полотна —
На нём, искрясь, переливались краски.
Как будто разноцветная волна
Их к звёздам подняла из дивной сказки!

Как этот шёлк небес неуловим!
Как трепетно волшебное созданье!
И вот уже над сопкою Любви
Заполыхало вечное Сиянье!

Оно заполонило Анабар,
И отразили медленные воды,
Как зеркала, его холодный жар,
Струящийся на реку с небосвода.

Когда одолевает суета,
С тех пор я одержим одним желаньем:
Из памяти явись, о, Красота!
Очисти душу северным сияньем!

Үөрбүтүм ийэбин үөрдэртэн

Бастакы булт сүдү үөрүүтүн,
Туохха да тэҥнэммэт иэйиитин,
Хаҥыл хаан оргуйар оонньуутун
Билбитим уон икки саастаахпар.

Аан бастаан ыалакы* бултааммын
Мунду күөл ферматын таһыттан.
«Дьоһуннаах булчуппун» умнаммын
Дьиэм диэки киһиргии сүүрбүтүм.

Үөрбүтүм – ийэккэм үөрүүттэн
Дьолломмут хараҕын көрөммүн,
«Оҕокком улааппыт» – диэн баран,
Сүүспүттэн сыллаан ылбытыттан.

Байанай бэлэҕин туппуппун
Өйдүүбүн, сүрэхтэн тахсыбат.
Ийэбин үөрдүбүт мин булпун
Ханнык да өлгөм булт солбуйбат.

Мамина радость

Восторгу моему пределов нет!
А подарил его охотничий обычай —
Ведь стать мужчиной и в двенадцать лет
Враз помогает первая добыча!

И вот она! У озера Мунду
Я подстрелил – о, счастье! – куропатку.
От радости великой не иду —
Лечу, бегу домой во все лопатки!

А мама разделила мой восторг,
Глаза её – что звёзды с небосвода!
– Как я горжусь, что взрослый мой сынок —
Теперь добытчик и кормилец рода!

Не сосчитать, сколь подарил потом
Мне байанай[2] добычи на охоте.
Но радость мамы – не забыть о том!
Ценней трофея в мире не найдёте!

Ньургуһун тылынна

Сир үрдэ сылыйан
Сандал саас сандаарда,
Садырыын халыйан
Харалдьык хараарда.

Тоҥ буору тобулан
Ньургуһун таҕыста,
Сырдыкка тардыһан
Күн диэки таласта.

Сарыалга куустаран
Сэргэхтик мичийдэ,
Сиккиэргэ ууратан
Кыбыстан тэтэрдэ.

Дьолуттан долгуйан
Нуоҕайа хамсаата,
Сибэкки тылынан
Истиҥник ыллаата.

Кырачаан үөрүүтэ,
Эдэр саас таптала,
Сүрэхпит иэйиитэ
Ньургуһун тылынна.

Расцвёл подснежник

Теплеет на груди земной —
Запахло в воздухе весной!

Не счесть её лихих шагов —
Проталин, лужиц, ручейков!

Уже подснежник тут как тут —
Пробился через мерзлоту,

Мечтая солнечную нить
Всю через стебель пропустить!

Розовощёкая заря
Поцеловала бунтаря.

Смутился было наш цветок,
Да ветерок ему помог,

Дыханьем свежим охладил
Волненья молодого пыл!

Несёт он гордо с вышины
Непобедимый гимн весны!

Цветёт подснежник – знать, в крови —
Зов обновленья и любви!

Весенней радости цветок,
В тебе души моей исток!

Дойдулуун көрсүһүү

Төрөөбүт дойдубун көрсөөру
Ыраахтан айаннаан мин кэллим.
Аар байҕал дойдубун мэҥиэстэн
Баар буолан ааспытын мэлдьэһэр.

Киэҥ далай күүгэннии оргуйан
Көбүөхтүүр, эҥсиллэр тыаһыгар
Кэрэгэй дьылҕалаах мин дойдум
Кэп туонар ырыатын истэбин.

Очумаас Туой Хайам арҕаһа
Олоххо тардыһыы бэлиэтэ.
Ордубут дойдубут биһиэхэ
Ыҥырар ытык сир кэриэтэ.

Былыттар ыанньыйа туоланнар
Бу үрдүк чыпчаалга мусталлар.
Санаалар былыттар буоланнар
Субуһан, наарданан усталлар.

Төһөлөөх элбэх дьон бу манна
Төлкөтүн түөрэҕэ түстэҕэ?!
Дойдутун сүтэрэн айманан
Үс кута ыһыллан бардаҕа?!

Харахпар элэҥнээн көстөллөр
Сиэдэрэй симэхтээх хочолор,
Кулгаахпар дьиэрэйэн иһиллэр
Дьоллоох дьон оһуохай тойуга.

Төрөөбүт дойдубар сырыттым
Ол онтон дуоһуйуу ылбатым.
Ардыгар дойдулуун көрсүһүү
Ыар санаа баттыга аргыстаах…

Встреча с родиной

Я побывал на родине моей,
Добравшись, как всегда, с большим трудом
Туда, где начинал свой путь, верней,
Туда, где прежде был родимый дом.

На этом месте пенится волна,
За ней другие катятся вдогон.
В их шум как будто песня вплетена,
Печали песня из былых времён.

Священная гора Туой-Хая —
Одна её вершина над водой.
И, чтоб ступить на землю предков, я
Плыву сейчас над горькою бедой.

Над этим бесприютным островком
Недаром тучи чёрные висят
Тяжёлые, как мысли о былом,
О том, что не вернуть его назад.

Землица благодатная навек
Искусственного моря стала дном.
И жизни дух утратил человек —
Теряешь всё, когда теряешь дом…

Непоправимый, неизбывный грех —
Лишить людей родимых очагов.
…Мне чудится опять сердечный смех
Счастливых, «допотопных» земляков.

Я побывал на родине моей.
Да, раньше окрылял такой визит.
А вот теперь уже немало дней
Тяжёлым камнем на душе лежит…

Чорооммут күөнүгэр көстөллөр

Хараарбыт чоруун мас чороонтон
Үйэлэр тыыннара илгийэр,
Аастыйбыт туманы нөҥүөлээн
Ааспыт кэм эҥсиэлэ иһиллэр…

Оһуорун-мандарын сэргээммин
Былыргы мындаатын көрөбүн,
Кырыалаах сахтарга тиийэммин
Өбүгэм мындырын сөҕөбүн.

Сэһэргиир, хас биирдии сурааһын,
Урааҥхай сахабыт олоҕун:
Киэҥ куйаар истиэптэн саҕалаан,
Дьүкээбил суһумар диэритин…

Чорооммут күөнүгэр көстөллөр:
Кыргыһыы кырыыстаах үйэтэ,
Таһымныыр үрэхтии кутуллар
Маанылаах аһылык – үүт илгэ.

Ыһыахпыт долгуйар туоната,
Оһуохай алгыстаах эргиирэ,
Олоҥхо хоһуйбут олоҕо,
Кэлиэхтээх кэрэмэс кэмнэрэ…

Чорооммут бэйэтин анала
Ыалдьыты маанылаан көрсөргө,
Сылайан-элэйэн кэлбиккэ
Кымыһы күндүлээн кутарга.

Чорооммут тэбилик тирэҕэ
Дьөһөгөй оҕотун туйаҕа —
Сахабыт боҕуйбат сүһүөҕэ,
Охтубат, кэхтибэт бэлиэтэ…

Древний чорон[3]

Почернел от старости чорон.
Чудится, что из него струится
Вещее дыхание времён,
Что листает древние страницы.

Ясно вижу на одной из них
Мастера великого, который
На чороне в заповедный миг
Сотворяет дивные узоры.

В тех узорах – каждый завиток —
Уранхайцев[4] долгие скитанья,
Путь, что с юга жаркого пролёг
К северному нашему сиянью.

Те узоры – словно письмена
О счастливых и печальных битвах.
«Белым изобилием»[5] полна,
Жизнь саха в узорах – как молитва!

Вижу радость ысыаха[6] в них,
Заповедный круг осуохая[7],
Олонхо[8] бессмертные огни,
Где душа народная живая.

О, чорон, как сохранил в себе
Ты предназначения основу —
Быть добра носителем в судьбе
И кумысом угощать любого?

И сегодня ты служить готов
Для Саха народа славной чашей!
Память прокатившихся веков,
Символ веры в будущее наше!

Таптал күүһүгэр сүгүрүйэбин

Араҥас сулуһун көрөммүн
Номоҕу долгуйа саныыбын:
Үс ини-бии булчут хоһуунун,
Ньургуһун кэриэтэ кыысчааны.

Куһаҕан санаалаах хара күүс
Биир кэрэ кыысчааны аптаабыт,
Өлөрү утуйарга холообут
Булчут уол ол кыыһы таптаабыт.

Халлааҥҥа дабайан тахсаннар
Муус буолан чоҥкуччу тоҥмуттар,
Тоҥноллор даҕаны кинилэр
Таптал кэрэһитэ буолбуттар.

Кыыс кыыл таба талыыта буолан —
Түөрт көмүс туйаҕа – түөрт сулус.
Кэнниттэн сырсыбыт үс уолан —
Үс сулус буоланнар тоҥмуттар.

Араҥас сулуһун көрөммүн
Номоҕу мэлдьитин саныыбын,
Араҥас сулуһун сөҕөммүн
Таптал күүһүгэр сүгүрүйэбин.

Преклоняюсь перед силой любви

Большая Медведица в небе вечернем плывёт.
Об этом созвездии песню поёт мой народ.

Прекрасная дева встаёт из веков глубины.
Три брата-охотника были в неё влюблены.

Но в сердце красавица лишь одного приняла.
Другие на брата-счастливца не ведали зла.

Зато разъярился на девушку чёрный колдун —
Ему отказала невеста себе на беду.

Бежали влюблённые в небо на крыльях любви,
Да только настигло заклятие этих двоих.

Она оленихою стала… Четыре звезды
На небе ночном – то её золотые следы!

И суженый с братьями девушке не помогли,
Застыли навеки в холодной небесной дали.

Печальную песню они не дают забывать,
На небе ночном появляясь все вместе опять.

Влюблённых, Большая Медведица, благослови
Волшебною силой воистину вечной любви!

Галатеям буолаҕын

Мин эйиэхэ Пигмалиоммун,
Оттон эн Галатеям буолаҕын.
Күүтэбин, сүрэҕим тапталынан
Минньигэс иэйиинэн туолуоҕун.

Аан бастаан эн кэрэ мөссүөҥҥүн
Өйбөр оҥорон ойуулаатым,
Нохтоллоох сүрэхпэр сөҥөртүм,
Хайҕахтаах быарбар иҥэртим.

Ол онтон ситэҥҥин, тупсаҥҥын
Кубалыы кынтайан кылбаардыҥ,
Сибэкки кэриэтэ тыллаҥҥын
Сир үрдүн киэргэтэ сырдаттыҥ.

Чөмчүүк таас кэрэтин көрөммүн
Эйигин мин иэйиим чочуйда,
Өр күүппүт ырабын тутаммын
Сүрэҕим кутаалыы умайда.

Тапталтан дьолбутун булаары
Умнабыт күн бүппэт түбүгүн,
Халлаантан сулуһу тутаары
Билиммэт курдукпут үрдүгүн.

Бу сиргэ мэлдьитин хас уолан
Бэйэтин Галатеятын көрдүөҕэ,
Таптал, ымыы чыычааҕа буолан,
Сир үрдүн кэрийэ көтүөҕэ.

Ты – моя Галатея

Я, как Пигмалион,
Всю жизнь ждал Галатею:
Она взойдёт на трон
И сердцем завладеет!

Как скрашивал мне дни
Тот образ не случайный!
И я его хранил,
Словно святую тайну!

Тот образ расцветал
В моём воображенье:
Всё ярче красота
Не с каждым ли мгновеньем?

Над силою любви
Любой закон не властен!
Тебя я оживил,
Моё земное счастье!

Сбываются мечты,
Когда поверишь в чудо!
Если захочешь ты,
Звезду с небес добуду!

Страдая и любя,
Вершите жизнь смелее!
И каждый для себя
Создайте Галатею!

Ийэкээм түннүгэ

Тоҥ былыт айманар айанын
Холуубун олоҕум сүүрүгэр,
Сыл-хонук аастаҕын аайытын
Ийэбин саныырым күүһүрэр.

Саныыбын сүрэҕим долгуйа
Күн тэҥэ сыдьаайар киһибин,
Кып – кыра оҕочоон саастарга
Дуулаҕа дурдабын-хаххабын.

Тэйэрим алаһа дьиэбиттэн
Дьылҕа Хаан ыйааҕар ыйдаран,
Ыраахха диэритин түннүктэн
Одуулуу хааларыҥ атааран.

Сылайан-элэйэн кэлэрбэр,
Харыс да тэйбэтэх кэриэтэ,
Сып-сылаас мичээрдээх, түннүккэр,
Турарыҥ эн уолгун кэтэһэ.

Билигин эн суоххун бу сиргэ —
Бэйэм да балачча сааһырдым,
Үгүс хаар кыырпаҕа бүрүйэн —
Аастыйда хап-хара баттаҕым.

Ол дьиэҕэ атын ыал олорор,
Түннүктэр тоҥуйдук көрөллөр.
Тумаҥҥа саспыты өйдөтөр
Аар хатыҥ суугуна иһиллэр.

Ийэкээм түннүгэ билигин
Киэҥ халлаан барыта буоллаҕа,
Үөһээҥҥи дойдуттан, бу миигин,
Арчылаан харыстыы турдаҕа…

Мамино окно

О, жизнь моя, ты – вечное движенье,
Как облака в небесной глубине.
Но с каждым улетающим мгновеньем
Всё чаще мама в душу смотрит мне…

С той самой всепрощающей улыбкой,
С которою, наверное, она
Склонялась над моей когда-то зыбкой
И баловала сына-шалуна.

И с этою улыбкой знакомой,
За нею пряча горькую слезу,
Сколь раз потом ей провожать из дома
Меня пришлось в житейскую грозу!

Я возвращался, и она встречала
С улыбкою заветной всё равно!
Моей судьбы основа и начало —
Любимой мамы вечное окно.

Проходят годы быстрой чередою,
И волосы, что гладила она,
Давно уже покрылись сединою.
А из того знакомого окна

Глядят теперь уже другие лица.
Чужие люди в мой заходят дом…
И лишь берёза старая клонится,
Грустя листочком каждым о былом.

Окно для мамы, верю я, отныне —
Во весь необозримый небосвод.
И в горнем мире думая о сыне,
Она меня, как прежде, бережёт…

Сайыны ахтабын

Кырыалаах кыһыҥҥы киэһэҕэ
Куоракка таас дьиэбэр олорон,
Саймаархай салгыннаах кэмнэри —
Сайыны олуһун ахтабын.

Ахтабын чаҕылҕан дапсыырын,
Аҕырым сардырҕас кыымнарын,
Этиҥмит модуннук сүллэрин,
Эдэрдии сүрэҕим кыынньарын.

Ахтабын курулас ардахха
Арыллан хантайан турарбын,
Тиэргэҥҥэ халыйбыт чалбахха
Сиэмминиин хараабыл ыытарбын.

Ахтабын былыттар ыһыллан
Аалай күн кылбайан тахсарын,
Айылҕа ол онтон уһуктан,
Аттыбар көй чыычаах ыллыырын.

Скучаю о лете

Порой зимой в квартире городской,
Где за окном ненастный вечер стынет,
Я думаю с печалью и тоской
О летней нескончаемой теплыни.

А как же в этот час не тосковать
По вспышкам молний над родимым домом?
Готово сердце застучать опять
Как будто в унисон раскатам грома!

Хочу, как в детстве, бегать босиком!
Как надоела эта злая стужа!
Под благодатным дождиком вдвоём
С весёлым внуком перемерим лужи!

И вдруг увидим: солнце из-за туч
Прохожему любому, словно другу,
Протягивает свой заветный луч!
…А, вроде, за окном притихла вьюга?

Куччугуй Ботуобуйа

Куччугуй Ботуобуйа үрэҕэр
Олус да үчүгэй буолара
Сайыҥҥы нуһараҥ киэһэҕэ
Сүүрүктэр сипсиһэр кэмнэрэ.

Килбик кыыс кэриэтэ сэмээрдик
Күлүмнэс уулара усталлар,
Халлаантан сулустар түһэннэр
Хараарар чүөмпэҕэ умсаллар.

Туус маҥан хатыҥнар киирэннэр
Кытылга сэлэһэ тураллар,
Будьурхай баттахтаах иирэлэр
Уу кырсын сэрэнэн бигииллэр.

Киэһээҥҥи сарыалга куустаран
Кытылга эдэр саас дьаарбайар.
Туолбут ый суолугар уйдаран
Таптаһар сүрэхтэр булсаллар.

Куччугуй Ботуобуйа үрэҕэр —
Эдэр кэм эриэккэс түгэнэ!
Эргий дуу сылааскын сыдьаайан,
Санньыйбыт санаабын сырдатан.

Малая Ботуобия

Малая Ботуобия,
Встрече с тобою я рад.
Трогает волны речные
Ласковый летний закат.

Звёзды срываются с неба,
Чтобы украсить тебя!
Скромница-речка, и мне бы
Жить, ни о чём не скорбя,

Словно берёзки-сестрицы
На золотом берегу.
Жаль, над тобою склониться
Ивушкой я не могу.

Малая Ботуобия.
Лучшие годы мои.
Только сегодня другие
Здесь говорят о любви.

Ведомо каждое слово
Этой заветной волне.
Юность, вернёшься ли снова
Хоть на мгновенье ко мне?

Суоллар

Саҥа суол иннибэр тыргыллар
Сылдьыбатах айаммар ыҥыран.
Суоллар элбэҕи да билэллэр,
Элбэҕи биһиэхэ кэпсииллэр.

Оҕо сылдьан суоллары сөҕө,
Олохпор ханыылыы көрөрүм,
Охсуута суох, киэҥ, сырдык суолу
Олоҕум тутуһуон саныырым.

Хас киһи барыта хайаан да
Бастакы хардыытын оҥорор,
Айанын аартыгар үктэнэн
Анаммыт суолунан аттанар.

Биьиги дьылҕабыт айана
Эмиэ суол – түһүүлээх, тахсыылаах,
Эндирдээх да буолан ылааччы,
Эмискэ туораан да барааччы.

Аарыктаах айаным суолугар
Элбэх да сиринэн сырыттым.
Мин ырам ыҥырар уотугар —
Тиийэммин тохтоору сырыстым.

Ол уокка айаннаан кэлэбин —
Иннибэр атын уот угуйар,
Сылаабын отойун умнабын
Айаным өссө да салҕанар…

Дороги

Зовут меня дороги
В далёкие края.
Дорог на свете много,
И все – мои друзья!

Не сразу покорялась
Мне этой жизни суть.
Когда-то мне казалось,
Что лёгок каждый путь,

Что лишь шагнёшь с порога
В кипучие дела,
И каждая дорога —
Просторна и светла!

Пришло, как озаренье:
Дорога – что судьба!
Она – преодоленье
И вечная борьба

За тот огонь заветный,
Что светит впереди.
Он – не в дали крайсветной —
В твоей горит груди!

Открытие простое:
Иди всегда вперёд!
Ведь снова за мечтою
Дорога нас зовёт!

Айан ырыата

Эриэ дэхси суолунан
Элэҥнэтэн иһэбин,
Эндирдэри билиммэт
Эрэллээх тимир аппынан.

Элэс гынан ааһаллар
Элбэх араас көстүүлэр:
Эйимнэрдээх үрэхтэр,
Элгээннэрдээх хочолор.

Эйэҥнэспит талахтар
Эккирииргэ дылылар,
Эмдэй – сэмдэй хатыҥнар
Эһиэкэйдээн тэйэллэр.

Элэктэһэн ылаллар
Эгэлэйдиир көтөрдөр.
Эккирэтэр, арыаллыыр
Эйэҕэстэй кыһыл Күн.

Элэйбэккэ айаннааҥ
Эдэр – сэнэх эрдэххэ,
Эһигини күүтэллэр
Эҥин элбэх кэрэлэр.

Дорожная песня

Мой конь ретивый, созданный из стали,
Не хвастая, скажу: быстрее всех!
Летит он по широкой магистрали,
Не ведая препятствий и помех!

Какие перед ним лежат просторы!
Какая необъятная земля!
Поля степные, реки и озёра,
Холмы, пригорки и опять поля!

Какую зелень выпустил из почек
По рощам придорожным звонкий май!
И, кажется, берёзы вдоль обочин
Выплясывают свой осуохай!

Не перегнать мою машину птицам,
Но всё ж соревноваться норовят!
А в небе солнце радостью лучится,
С ним у души сегодня – полный лад!

Друзья мои, долой тоску, тревогу,
И лень, и нерешительность – долой!
За мною следом – в новую дорогу,
Пока ещё вы молоды душой!

Дорообо, кыһыҥҥы сарсыарда!

Дорообо, кыһыҥҥы сарсыарда!
Кэллиҥ эн, көм хаары оймооҥҥун,
Түүннүктэр таастарын кырыарда
Дьэрэкээн оһуору уураҥҥын.

Тыҥ хатар дьыбара дьааһыйан
Будулҕан туманы үрэйдэ,
Хара түүн суруйбут сэһэнин —
Кыыл суолун кыраһа бүрүйдэ.

Кыһыл күн сис үрдүн таарыйан
Наҕыллык күөрэйэн таҕыста,
Тумарык сабыытын быыһылаан
Сир иэнин симиктик сырдатта.

Көмнөҕү бүрүммүт бэс мастар
Кэриигэ тураннар нуктууллар,
Күөх лабаа киистэлэр быганнар
Кэлэр кэм сайынын саныыллар.

Сарсыарда кэлбитин уруйдаан
Тоҥсоҕой тоҥсуура дорулуур,
Нус – бааччы олоҕу туоһулаан
Үөлэспит унаарыйа буруолуур.

Здравствуй, зимнее утро!

Здравствуй, утро зимнее, задорное!
Столько ты снежинок принесло,
Что закрыло доверху узорное,
С росписью морозною стекло!

Ты ночную стужу огорошило,
Ледяной развеяло туман.
И следы зверья все запорошены
На груди охотничьих полян!

Заспанное солнышко румяное
Нехотя ползёт на небосвод.
Злобное, метельное, буранное
От него в сугробы заползёт,

Спрячется под елями и соснами.
В снежных шубах с головы до пят
Сладко грезит будущими вёснами
На лесной опушке их отряд!

Крепко спят колючие красавицы,
Дятел тратит понапрасну прыть!
Дым печной над крышей поднимается.
Здравствуй, утро! Продолжаем жить!

Оҕо сааспыт ардаҕа

Оҕо сааспыт ардаҕа
Отой атын курдуга,
Сайа охсон, санааҕа,
Салгынныын да ордуга.

Үрүйэчээн сыһыынан
Кылыгырыы сүүрэрэ,
Солко былыт быыһынан
Сайдам күммүт күлэрэ.

Ытыспытын тоһуйан
Таммах тута ооньуурбут,
Онтон олус дуоһуйан
Тутум үрдүүр буоларбыт.

Чалбааттана хаһыйан
Чалбах уутун ыһарбыт,
Күнү көрсө хайыһан
Кустук өҥүн көрөрбүт.
Оҕо сааспыт ардаҕа
Түргэнник да аастаҕа…
Саатар биирдэ эн кэлиий,
Сылам кэммин эргитиий!

Дожди детства

Детства босоногого дожди,
Кажется, особенными были.
Каждый дождик в душу находил
Путь-дорогу будто без усилий.

Как звенели новые ручьи —
Чище в жизни не слыхал вокала!
Разрывая облаков слои,
Солнце детвору благословляло!

Детство – это счастья берега!
Говорю сейчас не понарошку:
Как чудесно капли-жемчуга
Собирать в раскрытые ладошки!

Пробежать по лужам босиком,
Брызги золотые поднимая,
И глядеть туда, за окоём,
Где явилась радуга такая,

Что пером её не описать!
Только в сказках есть такое слово!
…Дождик за окном идёт опять,
Не похожий на дожди былого…

Мин үтүө санаалаах дьылҕабар

Мин үтүө санаалаах Дьылҕабар
Мэлдьитин махтана саныыбын:

Бу биирдэ бэриллэр олохпор
Билбиппэр Ийэ сир сыламын.

Алҕаһыыр, сыыстарар түгэммэр
Дьаһайа-дьарыйа тутара,

Атахпар эрэллик тирэнэр
Кыах биэрэн илиитин уунара.

Ардыгар атаахтаан ыларым —
Хайҕалга-мааныга тиксэрим,

Ол онтон аарыктаах айаным
Тэтимин уон оччо эбэрим.

Будулҕан тумаҥҥа мунаммын
Суолбуттан туорааммын барбатым,

Аартыкпар ыраахтан тыргыллар
Арчылыыр сулуспар сирдэттим.

Мин үтүө санаалаах Дьылҕабар
Баараҕай махталбын этэбин —

Бу биирдэ бэриллэр олохпор
Көрбүппэр күн сирин кэрэтин.

За всё, что совершается в судьбе

За всё, что совершается в судьбе,
Я благодарен, жизнь моя, тебе.

Ты в круговерти яростной земной
Всегда вела дорогою прямой.

Пускай подстерегала там беда —
Меня ты не бросала никогда.

И для меня надёжна и крепка
Твоя, на помощь скорая, рука.

Была не мачехой, а матерью родной!
Была и есть. И ты гордилась мной,

Когда народу пользу приносил,
Когда работал, не жалея сил,

Когда порой, ветрам наперекор,
Упрямо выбирался на простор.

И совесть путеводною звездой
Не гасла над нелёгкою стезёй.

О, жизнь моя, благодарю тебя
За то, что я, страдая и любя,

Свой оставляю в этом мире след
На той земле, родней которой нет!

Сааспыт кэллэ мичийэн

Барар кэмэ кэлбитин
Кыһын отой ылыммат,
Сылаас, тымныы көрсүһэн
Кииристилэр күөнтэһэн.

Туллук үөрэ кылбааран,
Мөккүөрдэрин быһааран,
Илдьэ барда кыһыны
Кынатыгар кыбытан.

Чыычаах ыллаан чугдаарар,
Сылаас кэми уруйдуур,
Оҕо аймах айманар,
Сыыртан түһэн айдаарар.

Үөрүү-көтүү үрдээтэ,
Күлүү-салыы элбээтэ,
Күнү кытта сиэттиһэн
Сааспыт кэллэ мичийэн
Кэллэ кини дохсуннук,
Хоһуун уоллуу омуннук —
Халыҥ хаары тэлэйэн,
Туман күөнүн силэйэн.

Кэрэ кыыстыы нарыннык,
Иһирэхтик, намыыннык
Сыһыыларын кэрийдэ,
Симэхтэрин бэрийдэ.

Сааскы салгын абылаан
Эдэр сүрэх аһыллан,
Таптал дьикти иэйиитэ
Сандал саастыын кэлистэ…

Пришла весна

Смириться бы зиме – былая власть ушла.
Смириться и уйти. Но зол старухи нрав!
И нескончаем бой – бой стужи и тепла,
Сражение снегов и пробуждённых трав!

Но вот и отступил, водою ставший лёд.
И снова мир пришёл в объятия земли.
Решающим в бою стал пуночек прилёт —
Они опять весну на крыльях принесли!

Для солнечных деньков пришла теперь пора,
Под небом голубым вновь птицам петь дано.
О лыжах и санях забыла детвора —
Ведь у неё других забав полным-полно!

И хлещет через край здесь радости волна,
Весёлой суетой не каждый ли согрет?
Ещё бы! С женихом весна обручена!
А краше жениха, чем божье солнце, – нет!

Что им, двоим, туман и потаённый снег!
Размечут над землёй любые облака!
У солнечной семьи счастливым будет век:
Пройдёт его она вот так – в руке рука

По тундре и тайге, по рощам и лугам,
Даря тепло и свет сердечно всем вокруг!
Чтоб полетела весть к далёким берегам:
Побеждена зима! Разбито царство вьюг!

Весна во всём права, и ей не прекословь —
Все настежь на земле распахнуты сердца!
…Поверим, что и к нам вернётся вновь любовь —
У счастья по весне не может быть конца!

Эргиллэн кэлээри

Сайыммыт, мунан дуу, төнүннэ,
«Дьахтар сайына» диэн ааттанан,
Сааһыран саһарбыт сөкүгэ
Умсаахтыыр күн уота саккыраан.

Суйдаммыт лабаалар өйдөнөн,
Үөрбүттүү далбаатаан ылаллар,
Тэлгэммит сэбирдэх өгдөҥнөөн,
Лыах буолан көтөөрү талаһар.

Оннооҕор ньургуһун сибэкки
Тыллыбыт сыһыыга иккиһин,
Одуулуур оҕолуу дьиктиргээн
Бу дьураал, кугдаархай сир иэнин.

Арай дьэ, үөрдүспүт кубалар,
Наҕыллык сапсынан ааһаллар,
Кэмсинэ барбакка кинилэр
Көһүтэр күөх дуолга ыксыыллар.

Билэллэр кубалар, билэллэр,
Күөх сайын букатын барбытын,
Көтөллөр кубалар, көтөллөр,
Эһиил саас эргиллэн кэлээри…

Отчего-то лето заблудилось

Отчего-то лето заблудилось,
Осенью вернулось наяву.
И лучи свои – скажи на милость —
Щедро льёт на жухлую траву.

Не у почки ли на ветке голой,
Как весною, набухает грудь?
Листья стайкой бабочек весёлых
Из-под ног пытаются вспорхнуть.

Расцвели подснежники на диво.
Кто их на цветенье окрылял?
И глядят по-детски сиротливо
На пустые, горькие поля.

Птицы – не цветы. Осенней драме
Их не провести, не обмануть.
Машут белоснежными крылами,
В южный край прокладывая путь.

Лебеди! Мудрей и благородней
Нету птиц в родимой стороне!
Знают: надо улететь сегодня,
Чтоб домой вернуться по весне!

Аар хатыҥ

Биир киэһэ дьаарбайа сылдьаммын
Бөһүөлэк килбэйэр киинигэр
Аар хатыҥ турарын көрүстүм,
Ааспыты ахтыстым кинилиин.

Аан бастаан билсиспит эбиппит
Түөрт уон сыл аннараа өттүгэр:
Эн – мааны хатыҥчаан үүннэриҥ,
Мин – эдэр устудьуон уол этим.

Үгүс да саҥыйах кэттэҕиҥ
Үрүҥ хаар үрдүгэр үллүктээн,
Силбиги – силлиэни биллэҕиҥ
Сэллээбэт ардахтар илитэн.

Барытын билиммэт кэриэтэ
Билигин да эн олус кэрэҕин,
Сайыммыт кэлбитин бэлиэтэ
Суһумнуур сиэдэрэй симэҕиҥ.

Күн уотун сарыала аан бастаан
Күөх солко лабааҕын сырдатар,
Кыыс курдук кыыһаҕын кыбыстан,
Кубалыы таһааныҥ куоҕайар.

Сиккиэр тыал эйиэхэ эйэргээн
Синньигэс биилгиттэн кууспалыыр,
Сэбирдэх сүрэхтии ибирдээн
Сып – сылаас иэйиигин туоһулуур.

Күлүккэр нап – нарын хахыйах
Күн диэки көтүөхтүү тардыһар,
Сылайбыт былыттар баттааннар
Сир диэки санньыйбыт эн лабааҥ.

Аар хатыҥ мэлдьитин чэчирээ,
Кырдьаҥҥын кэхтимэ хаһан да,
Бу сиргэ турарыҥ тухары
Ол эдэр устудьуон уол баар буолуо.

Белая берёза

Хоть говорят, что жизнь идёт по кругу,
Как оценить круговращенье дней?
В родном селе я повстречал подругу…
Когда же познакомились мы с ней?

Не сорок лет назад, когда студентом
Проведывал родимые края?
Я вижу, как на старой киноленте:
Вот юная берёзка, рядом – я.

О, сколько вьюг над нами пролетело!
Сколько дождей отмерили года!
Ты, может быть, и постарела телом,
А вот душой осталась молода!

Явило время трещины-морщины,
И гибкость потерял девичий стан.
Но тот же самый – модный и старинный —
Одела ты зелёный сарафан!

Игривый ветер шёлк его ласкает,
И ты опять как будто смущена.
Сегодня ты красивая такая,
Что загляделась на тебя весна!

Тянусь к тебе всем существом, родная!
Как без тебя прожил я столько лет?
Жаль только, не узнал и не узнаю,
Что шелестишь листвою мне в ответ.

Как прежде, к солнцу тянешь ветви-руки
Ты – и сестра, и спутница, и мать.
Наверно стоит долго быть в разлуке,
Чтоб эту мудрость вечную понять!

Живи, моя красавица, судьбою
Якутии, свой возраст не тая!
И рядом с ненаглядною тобою
Студентом юным вечно буду я.

Тымныы тыал эрийэр сиһигэр

1967 сыллаахха Туой Хая сэлиэнньэтэ, кини тулатынааҕы Чуона өрүһүн сирэ – дойдута барыта Бүлүү муората диэн ааттаммыт уу анныгар тимирдиллибитэ. Итини кэриэстээн, бу үтүө – мааны дойду тимирдиллибитэ 30 сылыгар, бу дойдуттан ордон хаалбыт Туой Хая оройугар Таас дьахтар памятнига туруоруллубута.

Тымныы тыал эрийэр сиһигэр,
Тулатын киэҥ байҕал иилээбит

Туой Хайа оройун үрдүгэр
Соҕотох Таас дьахтар тунаарар!

Түөһүгэр таҥара кириэһэ
Тахсар күн уотугар кылбайар,

Анныгар үөр сылгы кэриэтэ
Долгуннар дохсуннук харбыыллар.

Саҕаҕы одуулуур хараҕар
Саспыттар кутурҕан кыымнара,

Илиитэ халлааҥҥа харбаспыт,
Хаһыыта уолугар хаайтарбыт.

Баҕардар үҥэрэ буолаарай
Бар дьонун дьылҕатын арчылаан?!

Эбэтэр сулана ытатар
Суох буолбут дойдуга ахтылҕан?!

Төрөөбүт дойдуга ахтылҕан
Курустук сүрэххэ кутуллар,

Ньүөлүтэр амырыын ыарыытын
Тулуйбат оннооҕор таас сүрэх…

Есть остров посреди большой воды

Туой Хая – глиняная гора – название горы и села. Эта местность была затоплена в 1967 году в связи с открытием алмазной трубки «Мир» и строительством Вилюйской ГЭС. Жители села были принудительно переселены в другие места.

Есть остров посреди большой воды,
Как символ нескончаемой беды.

Туой Хая. Одетая в гранит,
Там каменная женщина стоит.

Крест православный на её груди
Как будто молит: «Горе отведи!»

А у подножья бьют о валуны
Свирепых волн шальные табуны.

У женщины всегда в глазах тоска.
И каменная тянется рука

К свинцовым небесам в немой мольбе —
Зла преступленье зачеркнуть в судьбе,

Когда ушёл под воду отчий кров,
А с ним и счастье многих земляков.

О родине, пропавшей сквозь года,
Безмолвное рыдание всегда.

О, эта нескончаемая боль,
Что разъедает раны, словно соль!

Лишь только сердце в каменной груди
Способно эту боль перенести…

Аргыый наллаан уһуктар

Сандал күммүт көтөөрү
Сардаҥатын ыспахтыыр,
Саҥа көтөр көччөхтүү
Сарыалынан сапсынар.

Улам үөһэ күөрэйэн
Уота-күөһэ күөдьүйэр,
Киҥкир ойуур үрдүнэн
Кутаалана умайар.

Күнтэн түспүт кыырпахтар
Кырсаадалар кыыһаллар,
Кыра күннэр буоланнар
Кэрии сырдаан сандаарар.

Көтөр-сүүрэр айманан
Кэлии-барыы олустуур,
Кэҕэ этэн чоргуйан
Кэлэр кэми уруйдуур.

Күөрэгэйбит чугдааран
Күөххэ дайан дьырылыыр,
Күлүмүрдэс халлаантан
Көмүс дорҕоон кутуллар.

Дьикти кэрэ доҕуһуол
Дьиэрэһийэ тарҕанар,
Айгыр-силик айылҕа
Аргыый наллаан уһуктар…

Пробуждение

Какое радостное солнце!
Вот-вот взмахнёт крылом заря
И птицей сказочной сорвётся,
Земле прекрасный день даря!

Ждёт сторона моя лесная,
Когда он выйдет на простор.
Всё жарче в небесах пылает
Чудесный солнечный костёр.

Спустилось ласковое пламя
В цветы с небесной вышины.
Жарки не зря зовут жарками —
Они от солнца рождены!

Проснулись и зверьё, и птицы,
И рыба плещется в реке.
Считает, сколько счастью длиться,
Кукушка где-то вдалеке.

В груди как будто сердцу тесно
От этих радостных минут!
Об этом жаворонки песни
Свои безумолчно поют!

О, эта музыка начала!
Сегодня и отныне впредь
Любому дню не вполнакала —
Всей мощью солнечной гореть!

Иһийэммин истэбин

Чуумпу дьиэбэр киирэбин.
Ардах түһэр суугунун
Иһийэммин истэбин.
Дьэҥкир курус таммахтар
Тохтообокко биир тэҥник
Таммалыыллар чопчутук.

Өһөспүттүү тоҥсуйар
Таммах санаам хаттыгын,
Устар кэммит тэтимин
Тиэтэтэрдии суккуллар.
Күүтэр күммүт бөҕүөрэн
Куоппут былыт кэтэҕэр.

Сиппэрэҥҥэ, самыырга
Туллан түспүт тулаайах
Сэбирдэхтэр көтөллөр.
Түннүктэрбэр сыстаннар
Оҕо сааһым илдьитин
Кэпсээн ааһар курдуктар…

Маннык силбик кэмнэргэ
Хаҥыл санаам тэһииргээн
Көҥүл көтөр куйаарга.
Хоһоон сүмэ тылларын
Куотар таммах быыһыттан
Көрдөөн күүспүн барыыбын…

Слушаю шум дождя

Убаюканный дождём,
Крепко спит родимый дом.
Что же делать – много дней
Длится этот водолей.
Неизбывна и горька
От его шагов тоска.

Светлым мыслям невпопад
Капли чёрные стучат.
Замедляет время ход…
Солнце больше не взойдёт?
И его заветный луч
Не проглянет из-за туч?

На оконное стекло
Ветром листья нанесло.
И они с надеждой льнут:
Может, пустят их в уют?
Шепчет жёлтая листва
Мне печальные слова.

Ждут, наверное, ответ.
Но беспомощен поэт.
Серость, сырость и тоска…
Не рождается строка.
Муза плачет – не по ней,
Видимо, сезон дождей…

Кыһыны таптыыбын

Кыһыны олуһун таптыыбын —
Көм хаары дуоһуйа оймуубун,
Чысхааны кытары сырсабын,
Чолбону сонургуу көрөбүн.

Дьыбартан хойдубут туманы
Түөспүнэн силэйэ хаамабын,
Кымыстыы кыынньыбыт салгыны
Чачайа ыймахтаан ылабын.

Халлаантан ыһыллар кыырпахтар
Үөр туллук буоланнар дайаллар,
Көй көмүс кутуллар утахтар —
Өрүллэр, өһүллэр суһуохтар.

Көмнөҕү суорҕанныы бүрүнэн
Сис тыаҕа барыта иһийэр,
Күөх сааһы айылҕа кэтэһэн
Көмүк хаар анныгар утуйар.

Ойдом тиит кырыарбыт мутугар
Оҕуруо тиһигэ тиһиллэр,
Тоҥуу хаар кылбайар ньууругар
Айылҕа оһуора дыргыллар.

Люблю зиму

Люблю мороз, люблю колючий ветер,
Который обгоняю иногда!
Люблю, когда мне путеводно светит
Высокая полярная звезда!

Люблю, раздвинув занавес тумана,
Что над землёй якутскою повис,
Хлебнуть его ядрёного дурмана,
Как настоящий пенистый кумыс!

Люблю, когда пушистых хлопьев стаи,
Как пуночки, взлетают из-под ног.
Когда позёмку на глазах сплетает
В девичью косу шалый ветерок.

Глубоким сном зима тайгу сковала.
Моей лесной родимой стороне
Так сладко спать под снежным одеялом
И видеть сны о будущей весне!

Как лиственница сказочно одета —
Сосулек бисер, снега бахрома.
Воистину, тебя прекрасней нету,
Якутская красавица-зима!

Сырдык санаа кэлистэ

Саймаарыйан наскыйан
Саҥа хаарбыт налыйда,
Саппаҕырбыт санаабын
Саба түһэн кыйдаата.

Саҥа хаарга уйдаран
Сырдык санаа кэлистэ,
Сандаарыйар сыһыыга
Саҥа ыллык үктэннэ.

Үрүҥ көмүс утахтар
Үөрэ – дьүөрэ түстүлэр,
Үрүмэччи үөрүнүү
Үмүөрүһэ дайдылар.

Толоон, хонуу киэлитин
Талыы суорҕан бүрүйдэ.
Тула өттүм кылбайан
Толбоннура киэркэйдэ.

Саҥа хаары көрөммүн
Сүргэм күҥҥэ күөрэйдэ,
Салгын куппун үөрдэммин
Саҥа хоһоон үөскээтэ.

Снизошло озарение

Умиротворенья негу
Дарит сердцу белый свет.
Заметает первым снегом
И моей печали след.

Постиженье жизни сути —
Озаренье нынче мне
Дарит это первопутье
По якутской целине.

Вить серебряные нити
Продолжает снегопад.
Словно бабочки, – глядите —
Хлопья белые парят.

Как волшебно и как просто
Нынче на груди земной
Все осенние коросты
Снег врачует чистотой!

Сердце дышит красотою,
Рвётся ввысь, под облака.
И в душе – сама собою —
Оживает вдруг строка.

Ахтылҕан

Мин болүүн дьиктини түьээтим
Төрөөбүт түөлбэбэр сырыттым,
Туой-Хайам үрдүгэр дабайдым,
Халлааҥҥа көтүөхтүү чэпчээтим.

Аллара Чуонабыт дьоьуннук
Субуллар күөх лиэнтэ кэриэтэ,
Кундэлэс ууларын дьалкытар
Бүлүүгэ тиэрдээри тиэтэтэ.

Уҥуоргу кырдалга долгуйар
Сибэкки сиэдэрэй муората,
Лиҥкир тиит ойуура кэккэлиир,
Хатыҥнаах чараҥа суугунуур.

Иннибэр бөьүөлэк сандаарар,
Үөруу-дьол уотунан сыдьаайар,
Бар дьонум биир сиргэ мустаннар
Саргылаах ыһыа5ы ыспыттар.

Эмискэ уһуктан кэлэбин,
Ахтыл5ан ньүөлүтэр сүрэхпин,
Хараҥа бай5алга тимирбит
Төрөөбүт дойдубун саныыбын.

Күүһүрэр ахтылҕан ыарыыта
Сыл-хонук ааста5ын аайытын:
Ханнаный мин дойдум Туой-Хайам?!
Ханнаный хаарыаннаах мин Чуонам?!

Ностальгия

Приснились мне родимые края,
Приснилось счастье: будто я вот-вот
С горы любви, с горы Туой-Хая
Отправлюсь в нескончаемый полёт.

Увидеть я б тогда, наверно, смог,
Как богатырь Вилюй без суеты
Вплетает синей лентою в венок
Чуону – речку детства и мечты.

Как на её знакомом берегу
Бушует море целое цветов,
Как их красу надёжно берегут
Сплошные стены вековых лесов.

А вот посёлок. Но в его домах
Сегодня не сидит таёжный люд.
Встречая вместе праздник Ысыах,
Односельчане наш обычай чтут.

Пронзает сердце вновь утраты боль,
И сновидений рвётся череда.
О, родина, не вижусь я с тобой:
На месте том – холодная вода.

Ищу в душе ответ всё чаще я,
Но не найти печальней и верней.
Где ты, гора любви Туой-Хая?
Где ты, Чуона?
В памяти моей…

Сайыҥҥы киэһэҕэ

Сайыҥҥы киэһэҕэ,
Саймаархай кэмнэргэ,

Эмискэ кэлэллэр
Эриэккэс иэйиилэр.

Мин Чуонам үрэҕэр
Дьаарбайа киириэҕим,

Дьиримниир сүүрүгэр
Дуоһуйа харбыаҕым.

Ый куппут муостатын
Далаһа оҥостуом,

Дугуйа хаамаммын
Үрэҕи туоруоҕум.

Уҥуоргу кытылтан
Сибэкки хомуйуом,

Тапталбын көрсөммүн
Долгуйа бэлэхтиэм.

Хайаҕа тахсаммын
Халлааҥҥа чугаһыам,

Чолбону тутаммын
Чуонабын сырдатыам.

Летний вечер

Дом. Летний вечер. Тишина.
Душа желаньями полна

Простыми, словно всё вокруг.
Не волшебство ли это, друг,

Когда одним живёт душа:
Сойти к Чуоне не спеша,

Чтоб серебристая вода
Заботы смыла навсегда,

Конец ознакомительного фрагмента.

Текст предоставлен ООО «Литрес».

Прочитайте эту книгу целиком, купив полную легальную версию на Литрес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.

Примечания

1

Халадай – фасон национального женского платья народа саха.

Вернуться

2

Байанай – дух тайги и охоты.

Вернуться

3

Чорон (якут.) – деревянный расписной кубок.

Вернуться

4

Уранхайцы (якут.) – народ называет себя уранхайцами.

Вернуться

5

«Белое изобилие» – молоко.

Вернуться

6

Ысыах (якут.) – национальный праздник – встреча лета.

Вернуться

7

Осуохай (якут.) – национальный круговой танец.

Вернуться

8

Олонхо (якут.) – героический эпос народа саха.

Вернуться